**OSNOVNA ŠKOLA KARLOBAG**

V. Nazora 11, KARLOBAG

Broj RKDP: 8787

Matični broj škole: 3318818

OIB škole: 40367998243

Razina: 31

Šifra djelatnosti: 8520

**OBRAZLOŽENJE II. IZMJENA I DOPUNA FINANCIJSKOG PLANA**

**ZA 2017. GODINU**

Od usvajanja I. izmjena i dopuna Financijskog plana za 2017. godinu nastale su promjene tijekom godine koje nisu bile poznate u vrijeme usvajanja, a koje se odražavaju na prihodovnu i rashodovnu stranu Plana te se pokazalo nužnim da se izvrši ponovno uravnoteženje.

Zakonom o proračunu (NN br. 87/08, 136/15, 15/15-pročišćeni tekst) utvrđeno je da proračun mora biti usklađen tako da ukupni prihodi i primici pokrivaju ukupne rashode i izdatke. Ako se tijekom proračunske godine zbog izvanrednih nepredviđenih okolnosti, povećaju rashodi i izdaci odnosno smanje prihodi i primici, financijski plan se mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje se provodi tijekom proračunske godine izmjenama i dopunama proračuna prema postupku za donošenje financijskog plana.

II. izmjenama i dopunama financijskog plana Osnovne škole Karlobag za 2017. godinu smanjuju se ukupni planirani prihodi za 89.321 kn (s 2.386.301 kn na 2.296.980 kn) i ukupni rashodi za 123.194 kn (s 2.383.155 kn na 2.259.961kn) u odnosu na I. izmjene i dopune financijskog plana. Planiran je višak sredstava koji ćemo ostvariti od prihoda iz proračuna u iznosu 37.019 kn za pokriće manjka iz prethodne 2016. godine te je potrebno izvršiti Izmjene i dopune plana. Manjak iz 2016. godine je metodološki manjak koji proizlazi iz primjene modificiranog načela nastanka događaja odnosno gotovinskog načela da se prihodi knjiže kada se ostvare, a svi 12-ti rashodi koji se odnose na tekuću godinu, a pristižu u siječnju naredne godine na naplatu knjiže se u rashode tekuće godine i biti će podmireni u sljedećoj godini.

Smanjeni su planirani prihodi od Pomoći proračunskim korisnicima iz proračuna koji im nije nadležan gdje iskazujemo prihode ostvarene od Općine Karlobag i Ministarstva znanosti i obrazovanja. Prihodi Općine Karlobag smanjeni su za 1.917 kn kojim smo podmirili rashode za učenički prijevoz na izlet kako bi se rasteretili roditelji zbog povećanih troškova za učeničke izlete i rashode za ostali materijal i sitan inventar. Prihodi Ministarstva znanosti i obrazovanja su smanjeni su za 67.480 kn a odnose se na rashode za zaposlene.

Povećani su Prihodi po posebnim propisima gdje iskazujemo prihode od sufinanciranja školske kuhinje i učeničkih izleta u iznosu 232 kn. Ostali prihodi su povećani u iznosu 10.610 kn za donacije knjiga za školsku knjižnicu. Prihodi iz proračuna koje ostvarujemo od Županije ličko-senjske smanjeni su za 30.762 kn i odnose se uglavnom na smanjenje prihoda za prijevoz učenika u školu koji je znatno manji od prethodne godine zbog povoljnijeg ugovora s prijevoznikom.

Ukupni rashodi sastoje se od rashoda poslovanja koji su smanjeni za 151.504 kn i rashoda za nefinancijsku imovinu koji su povećani za 28.310 kn.

Rashodi poslovanja smanjeni su većim dijelom zbog smanjenih rashoda za učenički prijevoz i lož ulje u odnosu na prethodnu godinu prema kojoj se vrši planiranje, ali i zbog nerealiziranih rashoda za izradu projektne dokumentacije za koju nismo uspjeli osigurati sredstva, dok smo u isto vrijeme uspjeli osigurati sredstva za materijal i usluge za tekuće i investicijsko održavanje (popravak vata, izmjena dotrajalih prozora i servisiranje aparata).

Rashodi za nefinancijsku imovinu povećani su zbog donacija knjiga za školsku knjižnicu u visini 10.610 kn kao i zbog toga što je naša škola temeljem Odluke o financiranju nabave informatičke opreme za 213 osnovnih škola u okviru Cjelovite kurikularne reforme i uvođenja Informatike kao obveznog predmeta od Ministarstva znanosti i obrazovanja za opremanje informatičke učionice dobila sredstva u visini 21.000 kn i nabavila informatičku opremu.

U Karlobagu 14.12.2017. godine.

Ravnateljica

Ana-Maria Devčić